О Т Ч Е Т

на НЧ“РОДОПИ-1970“ село юруково

Годишен отчет за дейността на читалището за 2023 г. То се отчита по изпълнението на изпълнените задачите за развитие на читалищната дейност и културен календар за 2023 година.

Основни задачи: - Опазва културно-историческото наследство и националните традици,

- Да спомага изграждането на ценностната система у децата и младежите,

- Да поддържа и обогатява материалната база, - Да разработва и реализира инициативи /проекти/ за общностно и местно развитие, и финансиране на читалищната дейност,

- Да подържа активно сътрудничество между читалищата на територията на общината и страната,

- Обогатяване на библиотечния фонд чрез закупуване на нова литература, участия в проекти и дарения.

Дейности: 1. Библиотечна и информационна дейност, През изтеклата 2023 година бяха регистрирани 79 читатели, до 14 години 54, общият брой на посещенията в библиотеката бяха 759, като 721 за дома, 38 в читалнята. Чрез съобщения в социалните мрежи се дафаше информация за културният живот на библиотеката и за услугите, които предлага на потребителите. Започнахме да изпращаме покани на закъснели читатели чрез социални мрежи и телефон. Библиотеката рекламира дейността си и тази на читалището чрез обяви за предстоящите мероприятия. През отчетената година библиотеката са набавени 51 тома художествена литература-дарение. Така към 31.12. 2023г. нашата библиотека разполага с 4634 тома библиотечни документи. Библиотечните мероприятия, които организираме са в полза на децата и учениците, а именно – посещения от детската градина, маратон на четенето, подготовка и отбелязване на бележити дати и личности от нашта история; 2. Културно- масова работа.

Културно-масовата работа през годината беше насочена предимно към празници, бележити дати, чествания и годишнини на събития и личности от нашата история. Въпреки трудностите ние участвахме в двата празника - Рамазан Байрам и Корбан Байрам – като в селото имахме отделна програма с песни танци и хора. За двата празника бяха направени видео, снимки . Взехме участие в празниците организирани от общинското читалще за двата Байрама. Имахме вечер на народното творчество и изработването на мартеници. Взехме участие в събора на теснолинейката – „С хора и песни на релсите тесни“ – село Аврамово. Фолклорният фестивал, който се проведе в най-високото село в България-село Орцево. Празникът на град Белица. Взехме участие в новогодишната програма в община Якоруда.Нашите състави при своите участия винаги се връщат с награди и удовлетворени от преживяното.

3. Финансов отчет.

И през отчетната 2023 година основният източник на средства е държавната субсидия – за 2023 година тя е 14 490 лева, общинска субсидия за този период нямаме, членски внос е 55 лева. Но наред с постигнатите резултати има още какво да се направи - особено по външният вид на сградата. Без да мислим,че сме направили всичко възможно и сме постигнали изключителни резултати, можем спокойно да кажем, че в обикновените делници и празници работихме за хората, и за постигане на още по-добри резултати разчитаме на всички вас, членовете на читалището, на читалищното настоятелство, самодейците и доброволци.

17.01.2023 година

Село Юруково

Председател ……………………..

ЧИТАЛИЩНО НАСТОЯТЕЛСТВО

1. Муса Сабри Елански – председател

2. Сайда Ибрахим Мустафа

3. Росица Бисерова Медарова

ПРОВЕРИТЕЛНА КОМИСИЯ

1. Мустафа Джемал Кардаш
2. Асан Джемал Тачев
3. Айша Мехмед Геройска